15 Motho e mong le e mong ea neng a le teng ka 2016 sebokeng sa selemo le selemo, o ile a thaba ha Mor’abo Stephen Lett oa Sehlopha se Busang a phatlalatsa hore haufinyane re tla ba le buka ea lipina e ncha e nang le sehlooho se reng “Binelang Jehova le Thabile.” Mor’abo rona Lett o ile a re le leng la mabaka a entseng hore ho etsoe buka ea lipina e ncha ke hore ebe ho ntlafalitsoe Phetolelo ea Lefatše le Lecha ea Mangolo a Halalelang. Mantsoe a buka ea lipina e ncha a lokela ho lumellana le a Phetolelo ea Lefatše le Lecha ea 2013. Ho boetse ho na le lipina tse ncha tse buang ka thekollo le mosebetsi oa ho bolela litaba tse molemo. Hape, kaha ho bina ke karolo ea bohlokoa ea borapeli ba rona, Sehlopha se Busang se ile sa etsa qeto ea hore ho etsoe buka ea lipina ea boleng bo phahameng e tšoanang hantle le Phetolelo ea Lefatše le Lecha ea 2013.